IKTATÓSZÁM: 7/691-38/2023. TÁRGY:„Szociális alapellátások fejlesztése Baksán és Orfűn” és „Szociális és gyermekjóléti alapellátások fejlesztése Bakonyán Görcsöny-ben és Kővágószőlősön” elnevezésű projektekhez kapcsolódó közbeszerzési jogi tanácsadás, illetve a közbeszerzési eljárás teljes körű lebonyolítása feladatok ellátására kiírt beszerzési eljárás lezárása

Melléklet:2 db

**Előterjesztés**

PÉCSI TÖBBCÉLÚ AGGLOMERÁCIÓS TÁRSULÁS

2023. június 19.**-**i NYÍLT ÜLÉSÉRE

Előterjesztő: PÉCSI TÖBBCÉLÚ AGGLOMERÁCIÓS TÁRSULÁS

előterjesztés készítője: Gusa erna Szociális és gyermekvédelmi ügyintéző

ELŐADÓ:Pfeffer józsef elnök

HIVATALI KOORDINÁTOR: .

Véleményezésre megkapta:

- -

- -

- -

- -

bizottsági tárgyalás: számA:

- -

- -

- -

- -

Illetékes tisztségviselő: NYŐGÉRI LAJOS ALPOLGÁRMESTER

Tisztelt Társulási Tanács!

A Pécsi Többcélú Agglomerációs Társulás 2023. május 31-i ülésén eljárást indított TOP\_PLUSZ-3.3.2-21-BA1-2022-00020 azonosítószámú „Szociális alapellátások fejlesztése Baksán és Orfűn” és a TOP\_PLUSZ-3.3.2-21-BA1-2022-00021 azonosítószámú „Szociális és gyermekjóléti alapellátások fejlesztése Bakonyán Görcsöny-ben és Kővágószőlősön” elnevezésű projektekhez kapcsolódó közbeszerzési jogi tanácsadás, illetve a közbeszerzési eljárás teljes körű lebonyolítása feladatok ellátása tárgyban.

A közbeszerzési értékhatár alatti eljárás a Társulás közbeszerzési szabályzata alapján került lefolytatásra. A szabályzat alapján a társulási tanács három, a szerződés teljesítésére alkalmasnak ítélt gazdasági szereplőt kért fel ajánlattételre:

 1. Bőhl Attila e. v., felelős akkreditált közbeszerzési szaktanácsadó

7632 Pécs, Eszék utca 33.

e-mail: bohl.attila@gmail.com

2. KözbeszPro Kft.

7621 Pécs, Felsőmalom u. 18.

e-mail: kozbeszpro@gmail.com

3. Zoric Ügyvédi Iroda, dr. Zoric Ildikó ügyvéd, felelős akkreditált közbeszerzési szaktanácsadó

7800 Siklós, Felszabadulás u. 38/A.

e-mail: jougyved@gmail.com

Az ajánlattételi felhívásban megadott határidőig mindhárom ajánlattevő benyújtotta ajánlatát az alábbiak szerint:

|  |  |  |  |  |
| --- | --- | --- | --- | --- |
|  | Ajánlattevő | Nettó ajánlati ár (HUF) | ÁFA27% | Bruttó ajánlati ár (HUF) |
| 1. | Bőhl Attila e. v., | 900 000,- | 243 000,- | 1 143 000 |
| 2. | KözbeszPro Kft. | 1 000 000,- | 270 000,- | 1 270 000,- |
| 3. |  Zoric Ügyvédi Iroda | 1 150 000,- | 310 500,- | 1 460 500,- |

A bírálóbizottság megállapította, hogy az ajánlatok érvényesek, mert megfelelnek az ajánlatkérő által az ajánlati felhívásban meghatározott követelményeknek, és az ajánlati árnak megfelelő pénzügyi fedezet rendelkezésre áll.

Az ajánlatkérő az eljárást megindító felhívásban rögzítette, hogy az elbírálás alapja: legalacsonyabb összegű ellenszolgáltatás. **A bírálóbizottság ennek megfelelően javasolja** **Bőhl Attila e. v., felelős akkreditált közbeszerzési szaktanácsadót megnevezni a beszerzési eljárás nyerteseként.**

A bírálóbizottság javasolja, hogy a Társulási Tanács az alábbiak szerint döntsön:

* TOP\_PLUSZ-3.3.2-21-BA1-2022-00020 azonosítószámú „Szociális alapellátások fejlesztése Baksán és Orfűn” és a TOP\_PLUSZ-3.3.2-21-BA1-2022-00021 azonosítószámú „Szociális és gyermekjóléti alapellátások fejlesztése Bakonyán Görcsöny-ben és Kővágószőlősön” tárgyú beszerzési eljárást nyilvánítsa eredményesnek és zárja le.

A legalacsonyabb összegű ellenszolgáltatást tartalmazó ajánlatot benyújtó Bőhl Attila e. v., felelős akkreditált közbeszerzési szaktanácsadót nyilvánítsa nyertesnek, és javasolja Pfeffer József elnöknek, hogy a mellékelt szerződést kösse meg nettó 900 000- forint + ÁFA ellenszolgáltatásért.

A beszerzés fedezetét a TOP\_PLUSZ 3.3.2-21BA1-2022-00021 azonosító számú projektben nettó 984 252 forint + ÁFA összegben rendelkezésre áll.

Az ajánlatok bírálatáról szóló döntési javaslat az előterjesztés 1. számú, a vállalkozási szerződés tervezete az előterjesztés 2. számú mellékletét képezi.

A Társulás közbeszerzési szabályzata VII. Fejezet 4.) pontja értelmében az eljárást lezáró döntést a Társulási Tanács hozza meg.

Kérem a Tisztelt Társulási Tanácsot, hogy a határozati javaslatban foglaltak szerint döntsön a beszerzési eljárás lezárásáról.

Pécs, 2023. június 14.

Pfeffer József

elnök